**Inima**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bate, și eu știu că bate și vreau eu să bată.

Bate și-o aud întruna și nu mai vreau să bată

De fiecare dată, ca-ntâia dată.

De fiecare dată, ca ultima dată.

N-are culoare, n-are, ca miezul de piatră,

ca miezul pietrei, de-ar bătea miezul de piatră.

Nimeni n-a văzut-o niciodată.

Mint ce-i care spun c-au văzut-o vreodată...

Ea bate,și eu știu că bate, și vreau eu să bată.

O aud întruna, până nu mai vreau să bată.

Dar auzul meu și ea sunt doar o bucată,

un singur bloc de piatră nedespicată.